open-index/open-wikipedia-markdown huggingface dataset:
Paul Krugman

**Paul Robin Krugman**, nado o 28 de febreiro de 1953 en Albany, Nova York, é un economista, divulgador e xornalista norteamericano, próximo ás formulacións neokeynesianos.

## Traxectoria 
En 2011 era profesor de Economía e Asuntos Internacionais na Universidade de Princeton. Dende 2000 escribe unha columna no periódico *New York Times*. En 2008 foi galardoado co Premio Nobel de Economía. Krugman é probabelmente máis coñecido polo público como forte crítico das políticas económicas e xenerais da administración de George W. Bush, que presentou na súa columna.

Escribiu máis de 200 artigos e 21 libros -algún deles académicos, e outros de divulgación-. Preocupouse por reformular modelos matemáticos para resolver o problema de onde ocorre a actividade económica e por que.

En 1991 a American Economic Association concedeulle a medalla John Bates Clark. Gañou o Premio Príncipe de Asturias de Ciencias Sociais no ano 2004 e o Premio Nobel de Economía en 2008.

## Notas 
## Véxase tamén 
### Ligazóns externas 
* *New York Times* Paul Krugman columns
The New York Times

***The New York Times*** é un xornal publicado na cidade de Nova York e distribuído nos Estados Unidos e moitos outros países, fundado o 18 de setembro de 1851 por Henry Jarvis Raymond e George Jones, o primeiro tamén fundador de Associated Press. É propiedade da The New York Times Company, que tamén posúe outras 40 publicacións, incluíndo o *International Herald Tribune* e o *Boston Globe*. O diario é afectuosamente chamado a «Dama Gris» (*Gray Lady*, en inglés).

A súa sede atópase no The New York Times Building, na Oitava Avenida de Nova York.

## The New York Times Magazine 
*The New York Times Magazine* é unha revista incluída na edición dominical de *The New York Times*. Presenta artigos máis longos que os habitualmente publicados no xornal e atraeu a moitos colaboradores notables, como o ilustrador Christoph Niemann ou o humorista John Hodgman. A revista destaca polo seu deseño e a súa fotografía, especialmente relacionada coa moda.

## Véxase tamén 
### Outros artigos 
* The New York Times Building
### Ligazóns externas 
* Versión dixital de *The New York Times*
José Luis Fraga Méndez

**José Luis Fraga Méndez**, nado na Coruña o 5 de abril de 1964, é un exfutbolista galego. Xogaba de dianteiro.

## Traxectoria 
Na tempada 1982–83 chegou ao Deportivo da Coruña, daquela en Segunda División, onde estivo dúas tempadas. Durante a súa estadía no club coruñés participou en 6 encontros e anotou 1 gol. Logo xogou no Racing Club de Ferrol, na temporada 1984-85, onde disputou 15 partidos e marcou 8 goles.
Félix Auvray

**Félix Auvray**, nado en Cambrai o 31 de marzo de 1800 e finado en París o 11 de setembro de 1833, foi un pintor, escritor e caricaturista francés.

Naceu no seo dunha familia con intereses artísticos. Estudou na Academia de Belas Artes de Valenciennes. En 1820 marchou a París como alumno do barón Gros. Ademais era irmán do pintor Hippolyte-Alexandre Auvray e do escultor Louis Auvray.

## Véxase tamén 
### Ligazóns externas 
* Catálogo das súas obras.
Antoine-Jean Gros

miniatura|dereita|O barón Gros retratado en 1790.

**Antoine-Jean Gros**, nado o 16 de marzo de 1771 e finado o 25 de xuño de 1835, foi un pintor francés.

## Traxectoria 
Era membro da nobreza (barón). A súa pintura inicialmente neoclásica achegouse logo ao romanticismo atraído pola súa forza e expresividade dramática. O seu mestre foi o pintor e amigo Jacques-Louis David. É coñecido polas súas pinturas históricas nas que Napoleón aparece frecuentemente como protagonista.

## Véxase tamén 
### Ligazóns externas 
* Páxina con pinturas de Gros
Spartak Moscova

O **FC Spartak Moscova** é un club de fútbol de Moscova, en Rusia. O equipo compite na máxima categoría do fútbol ruso, a Liga Premier de Rusia.

## Palmarés 
* **Ligas:**
** Ligas Rusas **(10)**: 1992, 1993, 1994, 1996, 1997, 1998, 1999, 2000, 2001, 2016–17
** Ligas Soviéticas **(12)**: 1936, 1938, 1939, 1952, 1953, 1956, 1958, 1962, 1969, 1979, 1987, 1989
* **Copas:**
** Copas de Rusia **(3)**: 1993–94, 1997–98, 2003
** Supercopas de Rusia **(1)**: 2017
** Copas da URSS **(10)**: 1938, 1939, 1946, 1947, 1950, 1958, 1963, 1965, 1971, 1992
** Copas da CEI **(6)**: 1993, 1994, 1995, 1999, 2000, 2001

## Estadio 
thumb|300px|dereita|Interior do Otkritie Arena, fogar do Spartak Moscova.
Tras xogar en varios estadios de Moscova ó longo da súa historia, no ano 2006 chegouse a un acordo co Goberno de Moscova para a construción dun novo estadio para o Spartak. A primeira pedra colocouse o 2 de xuño de 2007. O 19 de febreiro de 2013, anunciouse un acordo co banco ruso Otkritie para que durante 6 anos o estadio leve o nome de **Otkritie Arena**.

En 2018, o Otkritie Arena acollerá cinco partidos do Mundial de Fútbol de 2018 que se disputará en Rusia, catros deles da fase de grupos e un de oitavos de final.

## Xogadores 
### Cadro actual 
*Actualizado o 6 de setembro de 2012*.

## Véxase tamén 
### Ligazóns externas 
* Páxina oficial do Spartak
Richard Petty

miniatura|dereita|Petty en 2006.
**Richard Petty**, alcumado *Rei Richard*, nado o 2 de xullo de 1937 en Level Cros (Carolina do Norte), é un piloto de automobilismo de velocidade especializado en stock cars. É un dos pilotos máis exitosos na NASCAR Cup Series, con sete títulos en 1964, 1967, 1971, 1972, 1974, 1975 e 1979. Ostenta as marcas de maior cantidade de vitorias con 200 (incluíndo sete nas 500 millas de Daytona) e de pole positions con 127.

## Véxase tamén 
### Ligazóns externas 
* Sitio oficial de Petty Racing
Vuelta a España 2010

A **65.ª edición da Vuelta a España** disputouse dende o 28 de agosto ata o 19 de setembro de 2010, cun percorrido total duns 3242 km entre as cidades de Sevilla e Madrid, repartidos en 21 tiradas.

Nesta edición os organizadores decidiron cambiar o "xersei ouro" que ata entón vestía o líder da clasificación xeral da carreira polo novo "maillot vermello".

O gañador da carreira foi o ciclista italiano Vincenzo Nibali, con 25 anos de idade, que viña de ser 3º na clasificación xeral do Giro de Italia. Segundo foi o galego Ezequiel Mosquera que disputou a vitoria ata a penúltima tirada (na que venceu), quedando na xeral a unha distancia de 41 segundos do líder. Non obstante, o galego deu positivo nunha análise antidopaxe, e actualmente aínda non se tomou unha decisión final sobre a súa expulsión da carreira. Se así fose, o eslovaco Peter Velits, que rematou a carreira na 3ª posición da clasificación xeral a máis de 3 minutos do líder, podería subir á 2ª posición.

Na 14ª tirada caeuse ó chan o que ata entón era o líder da Vuelta a España con 45 segundos de vantaxe, Igor Antón, que tivo que abandonar a carreira.

O gañador da clasificación por puntos foi o británico Mark Cavendish, que ademais acadou 3 vitorias parciais.

O gañador da clasificación da montaña foi o francés David Moncoutié.

## Tiradas 
## Clasificación xeral 
[255px|dereita|miniatura|Os tres primeiros da xeral ([Vincenzo Nibali|Nibali, Mosquera e Velits) brindando na chegada de Madrid.]]

## Véxase tamén
### Outros artigos
* Vuelta a España
* Vincenzo Nibali
* Ezequiel Mosquera
### Ligazóns externas
* Vuelta a España 2010 en Marca.com 
* Vuelta a España 2010 en RTVE.es 
* Páxina oficial da Vuelta a España 2010
Randall Wallace

**Randall Wallace**, nado o 28 de xullo de 1949 é un guionista, produtor, director e compositor estadounidense que acadou o recoñecemento ó escribir o guión de *Braveheart* en 1995. O seu traballo no filme valeulle un nomeamento ó Oscar polo Mellor guión orixinal e un premio Writers Guild of America polo mellor guión adaptado directamente á pantalla. Os seus outros traballos inclúen filmes como *The Man in the Iron Mask*, *Pearl Harbor*, *We Were Soldiers*, e *Secretariat*.

## Filmografía 
* *Braveheart* (1995) - guionista.
* *The Man in the Iron Mask* (1998) – guionista, director e produtor.
* *Pearl Harbor* (2001) – guionista e produtor executivo.
* *We Were Soldiers* (2002) – guionista, director e produtor.
* *Fight or Die* (2008) – produtor executivo e narrador.
* *Secretariat* (2010) – director.

## Véxase tamén 
### Ligazóns externas 
* Ficha na IMDb
Bruce Davey

**Bruce Davey** é un produtor de cine australiano, nado en Sydney.
## Traxectoria 
Socio de Mel Gibson en Icon Entertainment, Davey produciu numerosos filmes, incluíndo *Apocalypto*, *The Passion of the Christ*, e *Braveheart*, polo cal gañou un Óscar. Despois de tornarse o director dos negocios de Gibson, os dous homes fundaron Icon Productions en 1989.
Etanolamina

miniatura|dereita|Fórmula da etanolamina ionizada a pH celular.

A **etanolamina**, tamén chamada **2-aminoetanol** ou **monoetanolamina**, é un composto orgánico de dous carbonos que é á vez unha amina primaria e un alcohol primario, xa que ten unido un grupo amino nun extremo da molécula e un grupo hidroxilo no outro extremo. Como as outras aminas, a monoetanolamina actúa como unha base feble. A etanolamina é un líquido tóxico, inflamable, corrosivo, incoloro, viscoso cun cheiro semellante ao do amoníaco.

A etanolamina denomínase comunmente monoetanolamina (MEA) para distinguila da dietanolamina (DEA) e trietanolamina (TEA). A etanolamina é a segunda cabeza polar máis abundante nas moléculas de fosfolípidos, substancias que forman parte das bicapas lipídicas das membranas celulares. Tamén forma parte de moléculas mensaxeiras como a palmitoiletanolamida, que afecta aos receptores de membrana acoplados á proteína G.

Densidade = 1.012 g/cm3. Punto de fusión = 10.3. Punto de ebulición = 170. Solubilidade = Miscible. pKa=9.50. Presión de vapor = 64 Pa (20&nbsp;°C). Índice de refracción = 1.4539 (20&nbsp;°C)

## Produción 
A monoetanolamina prodúcese facendo reaccionar óxido de etileno con amoníaco acuoso. A reacción tamén produce dietanolamina e trietanolamina. A proporción obtida destes produtos pode controlarse cambiando a estequiometría dos reactantes  Por exemplo, a reacción da etanolamina co amoníaco produce o axente quelante etilenodiamina:

:400x400px

En disolución acuosa úsase na depuración de gases, por exemplo, para eliminar dióxido de carbono (CO2) dun fluxo de gas ou eliminar sulfuro de hidróxeno, porque pode disolver certos tipos de gases presentes nunha mestura de gases. A MEA nestas disolucións funciona como unha base feble que neutraliza os compostos ácidos da mestura, facéndoos máis solubles. A substancia a eliminar queda disolvida na disolución de MEA fría, pero se quentamos a disolución os gases pódense desprender e separar, á vez que a disolución de MEA queda lisa para volver a usarse. Disolucións de MEA ou de carbonato potásico acuoso neutralizan H2S ao ión hidrosulfuro (HS-) ou neutralizan o CO2 ao ión bicarbonato (HCO3-).

A etanolamina úsase tamén para alcalinizar a auga nas centrais eléctricas, e así evitar a corrosión dos compoñentes metálicos. Unha vantaxe do seu uso é que a etanolamina non se acumula nos condutos debido á súa grande volatilidade.

## Notas 
## Véxase tamén 
### Outros artigos 
* N-aciletanolamina

### Ligazóns externas 
* Breve especificación técnica da monoetanolamina
The Pursuit of Happyness

***The Pursuit of Happyness*** é un filme estadounidense dirixido por Gabriele Muccino que se estreou no 2006. É un filme biográfico baseado na vida de Chris Gardner.

## Sinopse 
Chris Gardner (Will Smith) é un vendedor ambulante con talento, pero o seu emprego non lle permite cubrir as súas necesidades máis básicas. Tanto é así que o acaban botando, xunto co seu fillo de cinco anos (Jaden Smith), do seu piso de San Francisco, e non teñen ningún lugar ó que ir. Cando Gardner consegue facer unhas prácticas nunha prestixiosa corredoría de bolsa, os dous protagonistas terán que afrontar moitas adversidades parar facer realidade o seu soño dunha vida mellor.

## Personaxes 
* Will Smith como Chris Gardner
* Jaden Smith como Christopher Gardner Jr.
* Thandie Newton como Linda Gardner
* Brian Howe como Jay Twistle
* Dan Castellaneta como Alan Frakesh
* James Karen como Martin Frohm
* Kurt Fuller como Walter Ribbon
* Takayo Fischer como Señora Chu

## Banda sonora 
Varèse Sarabande realizou a banda sonora para o 7 de xaneiro de 2007, que inclúe dezaseis temas.

***The Pursuit of Happyness: Original Motion Picture Soundtrack*** 
# Opening (3:09)
# Being Stupid (1:39)
# Running (1:30)
# Trouble At Home (1:30)
# Rubiks Cube Taxi (1:53)
# Park Chase (2:29)
# Linda Leaves (4:02)
# Night At Police Station (1:36)
# Possibly (1:45)
# Where's My Shoe (4:20)
# To The Game/Touchdown (1:37)
# Locked Out (2:20)
# Dinosaurs (2:40)
# Homeless (1:55)
# Happyness (3:50)
# Welcome Chris (3:45)

Tempo total (40:00)

## Galardóns e nomeamentos 
* 2006: Nomeada ó Oscar: Mellor actor (Will Smith).
* 2006: 2 nomeamentos ó Globo de Ouro: Mellor actor e canción orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Anthony Mann

**Emil Anton Bundesmann**, nado en San Diego (California) o 30 de xuño de 1906 e finado en Berlín o 29 de abril de 1967, foi un actor e director de cine estadounidense coñecido como **Anthony Mann**.

## Traxectoria 
O seu pai, Emile Theodore Bundsmann, era un emigrante austríaco, e a súa nai Bertha Waxelbaum (apelido orixinal: Weichselbaum), proviña dunha familia xudía de Macon, Xeorxia.

Comezou a súa carreira de actor en Nova York, en salas pequenas do Off-Broadway. No 1938 trasladouse a Hollywood e en 1942 comezou a traballar como asistente de dirección. Comezou a sobresaír en Hollywood ó destacar no cinema negro clásico con filmes como *He Walked by Night* (1948), *Railroaded!*, *T-Men* e *Raw Deal*.

Tamén recibiu un significativo éxito no xénero western, especialmente nunha serie de colaboracións con James Stewart: ''Winchester '73*, *Far Horizons*, *The Naked Spur*, *The Far Country*, *O home de Laramie* e *O home do Oeste* con Gary Cooper, considerado por moitos críticos como a súa obra mestra.

Os anos 60 centrouse en facer dúas grandes producións épicas co produtor Samuel Bronston: *El Cid* (1961) e *A caída do Imperio Romano* (1964).

Estivo casado con Sara Montiel, coa que traballou en *Serenade* xunto con outras estrelas como Joan Fontaine, Mario Lanza e Vincent Price.
Polo seu traballo ten unha estrela no Paseo da Fama de Hollywood no 6229 de Hollywood Boulevard.

## Filmografía 
* *Dr. Broadway* (1942)
* *Moonlight in Havana* (1942)
* *Nobody's Darling* (1943)
* *My Best Gal* (1944)
* *Strangers in the Night* (1944)
* *Sing Your Way Home* (1945)
* *O gran Flamarion* (1945)
* *Two O'Clock Courage* (1945)
* *Strange Impersonation* (1946)
* *The Bamboo Blonde* (1946)
* *T-Men* (1947)
* *Railroaded!* (1947)
* *Desperate* (1947)
* *He Walked by Night* (1948) — director xunto con Alfred L. Werker
* *Raw Deal* (1948)
* *Border Incident* (1949)
* *Reign of Terror* (1949)
* *Follow Me Quietly* (1949) — director xunto con Richard Fleischer
* *The Furies* (1950)
* *Winchester '73* (1950)
* *Side Street* (1950)
* *Devil's Doorway* (1950)
* *The Tall Target* (1951)
* *Horizontes distantes* (1953)
* *Thunder Bay* (1953)
* *The Naked Spur* (1953)
* *The Glenn Miller Story* (1954)
* *The Far Country* (1954)
* *The Last Frontier* (1955)
* *O home de Laramie* (1955)
* *Strategic Air Command* (1955)
* *Serenade* (1956)
* *The Tin Star* (1957)
* *Men in War* (1957) — tamén produtor
* *O home do Oeste* (1958)
* *God's Little Acre* (1958)
* *Cimarron* (1960)
* *El Cid* (1961)
* *A caída do Imperio Romano* (1964)
* *The Heroes of Telemark* (1965)
* *Sentencia para un dandi'' (1968) — tamén produtor

## Véxase tamén 
### Ligazóns externas 
* www.sensesofcinema.com
The Mummy Returns

***The Mummy Returns*** é un filme estadounidense dirixido e escrito por Stephen Sommers que se estreou no 2001. Está protagonizado por Brendan Fraser, Rachel Weisz, John Hannah, Arnold Vosloo, Oded Fehr, Patricia Velásquez e Freddie Boath. É unha secuela do filme de 1999 *The Mummy*. A rodaxe tivo lugar en Londres, Marrocos e Xordania.

*The Mummy Returns* inspirou o filme *The Scorpion King* (2002) que ten lugar 5&nbsp;000 anos antes e cuxo personaxe principal, interpretado por Dwayne Johnson (The Rock), foi introducido neste filme. A súa secuela é *The Mummy: Tomb of the Dragon Emperor* (2008).

## Sinopse 
Pasaron dez anos, Rick O'Connell (Brendan Fraser) casou con Evelyn (Rachel Weisz), e ambos son pais do pequeno Alex (Freddie Boath), de oito anos. Cando, tras unha serie de acontecementos, a momia do antigo sacerdote exipcio Imhotep é resucitada por unha estraña seita no British Museum, e a maldición milenaria do Rei Escorpión -que cinco mil anos atrás traizoou ó deus Anubis- o devolve á vida, o choque entrambas forzas malignas desencadeará o caos no mundo.

## Personaxes 
* Brendan Fraser como Rick O'Connell
* Rachel Weisz como Evelyn Carnahan O'Connell/Princesa Nefertiri
* Freddie Boath como Alex O'Connell
* John Hannah como Jonathan Carnahan
* Oded Fehr como Ardeth Bay
* Arnold Vosloo como Imhotep
* Patricia Velásquez como Meela Nais/Anck-Su-Namun
* Alun Armstrong como Baltus Hafez
* Adewale Akinnuoye-Agbaje como Lock-Nah
* Shaun Parkes como Izzy Buttons
* Dwayne Johnson como Mathayus O Rei Escorpión
* Bruce Byron como Red
* Joe Dixon como Jacques
* Tom Fisher como Spivey
* Aharon Ipalé como Seti I

## Banda sonora 
***The Mummy Returns: Original Motion Picture Soundtrack*** foi realizado o 1 de maio de 2001 por Decca Records. Contén a música composta e dirixida por Alan Silvestri.

# The Legend of the Scorpion King (4:55)
# Scorpion Shoes (4:24)
# Imhotep Unearthed (4:22)
# Just a Oasis (1:25)
# Bracelet Awakens (1:28)
# Evy Kidnapped (5:55)
# Rick's Tattoo (1:59)
# Imhotep Reborn (2:42)
# My First Bus Ride (7:45)
# The Mushy Part (2:42)
# A Gift and a Curse (5:32)
# Medjai Commanders (2:03)
# Evy Remembers (4:03)
# Sandcastles (3:22)
# We're In Trouble (2:18)
# Pygmy Attach (3:31)
# Come Back Evy (3:29)
# The Mummy Returns (7:44)
# Forever May Not Be Long Enough (3:47)

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Trabant

O **Trabant** é un automóbil de baixo custo producido polo fabricante *VEB Sachsenring Automobilwerke Zwickau*, en Saxonia, dende 1957 até 1991. Foi, no seu tempo, o vehículo máis común na República Democrática Alemá, sendo tamén exportado a outros países, mesmo fóra do bloque comunista.

A súa carrocería era de fenoplast (resina fenólica) e o seu motor, de dous cilindros a dous tempos. Contaba con espazo para catro adultos e equipaxe; era compacto, lixeiro e duradeiro.

Dos poucos modelos de automóbiles aos que os alemáns do leste tiñan acceso, o Trabant era o máis barato (uns 10.000 marcos orientais). Para adquirir legalmente un Trabant había que apuntarse nunha lista e esperar até 10 anos, senón, acudir ao mercado negro.

O nome Trabant significa en alemán "satélite"; popularmente chamábaselle *Trabbi*.

Deixou de fabricarse en 1991, despois de que a súa produción se volvese insostible e comezase a depender de subsidios do goberno alemán.

## Véxase tamén 
### Ligazóns externas 
* O posible regreso do Trabant .
The Scorpion King

***The Scorpion King*** é un filme de acción dirixido por Chuck Russell, que se estreou no 2002. É un spin-off da saga de *The Mummy*, e conta a historia de Mathayus, o Rei Escorpión, un personaxe que aparece en *The Mummy Returns*.

Os sucesos de *The Scorpion King* teñen lugar 5.000 anos antes de *The Mummy Returns*, e revela a orixe de Mathayus origins e o seu ascenso ó poder como Rei Escorpión. Ese título é unha referencia a un faraón real do Período protodinástico do Antigo Exipto, o Rei Escorpión.

## Sinopse 
A historia sitúase fai 5000 anos na cidade de Gomorra, na cal un malvado gobernador decide arrasar con tódalas tribos nómades do deserto. As poucas tribos que sobreviven, que por natureza nunca foran aliadas, deben unirse ou morrer. Sabendo que o seu inimigo confía nas predicións dun bruxo, contratan a un afamado asasino, Mathayus, para que liquide ó vidente. Tras infiltrarse no campamento inimigo, Mathayus descobre que o bruxo é unha fermosa muller. No canto de matala condúcea ós páramos do deserto profundo, sabendo que os homes do gobernador farán calquera cousa con tal de rescatala e levala de novo ó seu campamento. Gravemente ferido trala batalla, Mathayus debe atopar a forza para conducir ós seus aliados de volta a Gomorra para loitar na batalla final.

## Personaxes 
* Dwayne Johnson como O Rei Escorpión/Mathayus
* Steven Brand como Memnon
* Kelly Hu como Cassandra
* Grant Heslov como Arpid
* Bernard Hill como Philos
* Michael Clarke Duncan como Balthazar
* Peter Facinelli como Príncipe Takmet
* Sherri Howard como Raíña Isis
* Ralf Möller como Thorak
* Branscombe Richmond como Jesup
* Roger Rees como Rei Pheron
* Conrad Roberts como Xefe
* Joseph Ruskin como Líder tribal
* Esteban Cueto como Terceiro Akkadio
* Nils Allen Stewart como Torturador
* Tyler Mane como Xefe dos bárbaros

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Libro Branco de Rhydderch

O ***Libro Branco de Rhydderch*** (en galés: *Llyfr Gwyn Rhydderch*) é un dos máis notábeis e famosos manuscritos en lingua galesa.

## Historia do manuscrito 
Escrito a mediados do século XIV (ca. 1350) é a colección máis antiga de textos galeses en prosa, malia conter tamén algúns exemplos de poesía galesa antiga. Agora forma parte da colección da Biblioteca Nacional de Gales, e antes achábase conservado na biblioteca do anticuario do século XVII Robert Vaughan (Vaughan herdárao do caligrafista John Jones) e pasou aos seus descendentes.

O que foi un só manuscrito encadernouse agora como dous volumes separados que se coñecen como Peniarth MS 4 e Peniarth MS 5. Peniarth MS 4 contén os contos galeses que agora se coñecen colectivamente como os *Mabinogion*, e Peniarth MS 5 (a primeira parte do manuscrito orixinal) contén textos relixiosos cristiáns en galés, a meirande parte traducidos desde o latín.

O Libro Branco foi copiado a mediados do século XIV, moi probabelmente por Rhydderch ab Ieuan Llwyd (ca. 1325-1400) de Parcrhydderch na parroquia de Llangeitho en Ceredigion. Rhydderch, que viña dunha familia cunha longa tradición de padroado literario, ocupou postos da Coroa Británica e foi tamén unha autoridade sobre a lei galesa nativa. Téñense identificado as mans de cinco escribas nos manuscritos, que moi probabelmente traballaron na abadía de Strata Florida, non lonxe da casa de Rhydderch.

## Véxase tamén 
### Outros artigos 
* Llyfr Du Caerfyrddin.
* Llyfr Coch Hergest.

### Ligazóns externas 
* O Libro Branco de Rhydderchna páxina da Biblioteca Nacional de Gales. *Dá acceso a imaxes a cor de Peniarth MS 4*.

### Bibliografía 
* 'White Book of Rhydderch'. In Meic Stephens (Ed.) (1998), *The new companion to the literature of Wales*. Cardiff : University of Wales Press. ISBN 0-7083-1383-3.
* Parry, Thomas (1955), *A history of Welsh literature*. traducido por H. Idris Bell. Oxford : Clarendon Press.
Philippe Gilbert

**Philippe Gilbert**, nado o 5 de xullo de 1982 na localidade valoa de Verviers, en Bélxica, é un ciclista profesional dende 2003, especialista nas carreiras clásicas.

## Palmarés 
Philippe Gilbert é un gañador de carreiras dun día, por iso nunca fixo unha boa clasificación xeral nunha carreira de 3 semanas. Estes son os seus éxitos máis salientables:
*1º na clasificación final do UCI World Ranking en 2011, e 3º en 2010.

Nas Grandes Voltas:
* Tour de Francia: 1 vitoria parcial e 1 tirada vestido co maillot amarelo no Tour de Francia 2011.
* Giro de Italia: 1 vitoria parcial no Giro de Italia 2009.
* Vuelta a España: 2 vitorias parciais e 5 tiradas vestido co xersei ouro na Vuelta a España 2010, e outras 2 vitorias parciais na Vuelta a España 2012.
Vitorias nas Clásicas:
*Tour de Flandres: Vitoria 2017
*Paris Roubaix: Vitoria en 2019.
*Liexa-Bastogne-Liexa: Vitoria en 2011.
*Frecha Valoa: Vitoria en 2011.
* Amstel Gold Race: Vitorias en 2010, 2011, 2014 e 2017.
* Giro da Lombardía: Vitorias en 2009 e 2010.
* Clásica de San Sebastián: Vitoria en 2011.
* Frecha Brabanzona: Vitoria en 2011 e 2014.
*Giro do Piamonte: Vitoria en 2009 e 2010.
*París-Tours: Vitorias en 2008 e 2009.
Outras vitorias:
* Campión do mundo en 2012 de ciclismo en ruta.
*Campionato de Bélxica de ciclismo en ruta: 2011 e 2016.
*Campionato de Bélxica de ciclismo en ruta contra o reloxo 2011
* Gañador da Volta a Bélxica: 2011.
* Gañador da París-Corrèze: 2004.
* Gañador da Ster ZLM Toer: 2009 e 2011.
* Gañador do Gran Premio de Valonia: 2006.
* Gañador da Montepaschi Eroica: 2011.

## Equipos 
* **Française des Jeux** (2003-2008)
* **Lotto** (2009-2011)
** *Silence-Lotto* (2009)
** *Omega Pharma-Lotto* (2010-2011)
* **BMC Racing Team** (2012-2016)
***Quick Step** (2017-2019)
** *Quick-Step Floors* (2017-2018)
** *Deceuninck-Quick Step* (2019)
***Lotto Soudal** (2020-)

## Véxase tamén 
### Outros artigos 
* Clásica
* Ciclismo
### Ligazóns externas 
* Páxina oficial de Philippe Gilbert
Zaparín, Cortegada

**San Martiño de Zaparín** é unha parroquia do concello de Cortegada, comarca do Ribeiro, provincia de Ourense. No ano 2007 tiña 31 habitantes, dos cales 9 eran homes e 22 eran mulleres.

## Xeografía 
Zaparín atópase nun pequeno socalco sobre o canón do río Arnoia estando situada no punto xeográfico máis alto do concello de Cortegada dominando todo o val do concello da Arnoia e parte dos de Gomesende e Cartelle. Limita ao norte con Cartelle, ao sur con Piñón e A Raíña, ao leste con Carballeda(abandonada dende os 80 ) e oeste con Louredo.

## Historia e patrimonio
No lugar de Zaparín hai unha ara romana adicada aos deuses *Ceceaigis*. A igrexa parroquial é do século XVII con engadidos posteriores, como a espadana de 1911. No lugar da Torre hai un peto de ánimas só decorado por un atrio cuberto por falsa bóveda.

En 1218, Pedro Fernandi "milite de Zaparín" foi nomeado polo rei Fernando III de Castela casteleiro das fortalezas de Sande (Cartelle) e santa Cruz (Quintela de Leirado), que máis adiante tería un preito posto polo abade do mosteiro de Celanova por mor da titularidade da torre de Sande. Xa durante o Antigo Réxime o lugar pertenceu ao couto do priorado de Refoxos.

A parroquia foi creada no ano 1893, segregándose os seus lugares da de Refoxos.

Ata mediados da década de 1990 tivo tenda de ultramarinos e foi lugar de paso cara ao Santuario do Val.

## Lugares e parroquias
### Lugares de Zaparín
### Parroquias de Cortegada
## Notas 
## Véxase tamén
### Outros artigos
*Lugares de Cortegada
CF Estrela da Amadora

O **Clube de Futebol Estrela da Amadora** é un equipo de fútbol portugués da cidade de Amadora. Fundouse en 1932.

## Xogadores 
:*Categoría principal: Xogadores do CF Estrela da Amadora.*
Iugonostalxia

**Iugonostalxia** (esloveno e serbocroata, en alfabeto latino: *jugonostalgija*; macedonio e serbocroata, en alfabeto cirílico: *југоносталгија*) é un fenómeno de tipo sociocultural e psicolóxico pouco estudado que se dá entre algúns cidadáns da antiga Iugoslavia, en todo o relativo á República Federal Socialista de Iugoslavia. Mentres que os aspectos antropolóxicos e sociolóxicos deste fenómeno non están estipulados con claridade, o termo, e o seu correspondente adxectivo, "iugonostálxico", úsanse normalmente por parte dos propios do lugar de dúas maneiras diferentes: con connotacións positivas, ou, pola contra, de forma pexorativa.
 
Na súa corrente positiva, a iugonostalxia refírese ao sentimento afectivo a todos os aspectos idealizados positivamente da antiga Iugoslavia. Estes aspectos adoitan ser estandarte de esquerdistas en Occidente que apoiaron a existencia do réxime, e tamén de parte da poboación urbana nas antigas repúblicas iugoslavas. Os aspectos polos que apelan son a seguridade económica, o socialismo autoxestionario, a multiculturalidade, o internacionalismo e a non-aliñación, a historia, a defensa e respecto dos costumes, tradicións e outros aspectos da vida cotiá. Todos estes factores opóñense aos defectos, segundo os defensores deste sentimento, que provocan os estados sucesores de Iugoslavia: provincialismo, chovinismo, corrupción económica/política, a desaparición do estado socialista do benestar, crise económica, desigualdade social, maiores niveis de criminalidade etc.

Na corrente negativa, o termo usouse polos que apoiaron a disolución do estado federal para criticar algúns sectores de anacrónicos, pouco patriotas etc. Durante as Guerras Iugoslavas, o adxectivo "iugonostálgico" era de uso máis ou menos común por parte dalgúns medios dalgunhas exrepúblicas iugoslavas, principalmente Croacia e en menor medida Bosnia e Hercegovina, para desacreditar os sectores opostos.

## Seguimento actual na antiga Iugoslavia 
Na actualidade, as manifestacións iugonostálgicas están presentes sobre todo no terreo cultural, grazas a grupos musicais de iconografía retroiugoslava ou de ideoloxía titoísta, obras de arte, películas e obras de teatro, e algúns festivais celebrados en cidades das antigas repúblicas iugoslavas (especialmente en Belgrado e Saraxevo).

No que respecta á política, este movemento non conta con ningún partido político que o apoie con claridade. Porén, segundo as enquisas, a maioría de iugonostálxicos atópanse en Serbia, Montenegro, Bosnia e Hercegovina e Macedonia do Norte, mentres que Croacia e Eslovenia contan cun menor número de nostálxicos da era comunista.

## Véxase tamén 
### Bibliografía 
* Trovesi, Andrea. ''L'enciclopedia della Jugonostalgija. In Banchelli, Eva: Taste the East: Linguaggi e forme dell'Ostalgie*, Sestante Edizioni, Bergamo 2006, ISBN 88-87445-92-3, p.&nbsp;257-274.. (en italiano)
### Outros artigos 
* Ostalgie
### Ligazóns externas 
* “La Iugonostalgia”, artigo en *El Periódico de Aragón* .
* "Yugo-nostalgia not what it used to be" , artigo en Euronews .
* "Yugonostalgia en la tumba de Tito", artigo en *El Correo'' .
Ostalgie

**Ostalgie** é un termo alemán usado para referirse á nostalxia da vida en tempos da antiga República Democrática Alemá. É un acrónimo das palabras *Ost* (Leste) e *Nostalgie* (nostalxia).

Tras a caída do Muro de Berlín en 1989 e a Reunificación alemá o ano seguinte, a maior parte dos recordos da etapa socialista foron eliminados, ao tempo que os cidadáns da RDA se integraban no sistema económico e cultural occidental. Ao principio, as marcas de produtos da RDA desapareceron das tendas para ser substituídas por marcas occidentais, con independencia da calidade duns e doutros. Porén, segundo pasaba o tempo, algúns alemáns do Leste comezaron a sentir nostalxia de certos aspectos das súas vidas durante a época socialista que xa non existían baixo o capitalismo. En concreto, a *Ostalgie* se refírese á nostalxia de aspectos da cultura e do día a día da RDA que desapareceron tras a Reunificación.

Porén, moitos alemáns dos dous lados da fronteira negan a existencia destas divisións culturais. Mentres, moitos negocios en Alemaña decatáronse do potencial deste movemento e comezaron a comercializar produtos que recordan o antigo réxime ou que imitan os produtos da época. Por exemplo, na actualidade é posible adquirir alimentos de marcas da Alemaña Oriental que xa desapareceran, obter vídeos e DVD de programas da televisión pública socialista e mercar coches das marcas Wartburg e Trabant. Ademais, o tema tratouse hai pouco tempo en numerosas películas, como *Sonnenallee* (1999) de Leander Haußmann, a exitosa *Good bye, Lenin!* (2003) de Wolfgang Becker e *Kleinruppin forever* (2004) de Carsten Fiebeler.

O termo *Ostalgie* (xunto con *soviet chic*) usouse ás veces para referirse á nostalxia de sistemas socialistas doutros países da Europa do Leste, sobre todo Polonia e a antiga URSS.

## Véxase tamén 
### Outros artigos
* Iugonostalxia: Fenómeno similar na antiga República Federal Socialista de Iugoslavia

* Vita-Cola: Coca-Cola da RDA. Exemplo de produto revivido recentemente.
* Ampelmännchen: "mascota" da *Ostalgie*, silueta dos pasos de peóns da RDA
* Good Bye, Lenin!: película que mostra a repercusión da caída do Muro nunha pequena familia.
* Trabant: coche da RDA producido até 1991; para algúns, toda unha icona da Alemaña do Leste.

### Bibliografía 
* 
* 
*
Real Sport Clube

O **Real Sport Clube** é un equipo de fútbol portugués da cidade de Queluz, concello de Sintra. Fundouse en 1951 e compite na II Divisão, terceiro nivel do fútbol portugués.

## Xogadores 
:*Categoría principal: Xogadores do Real Sport Clube.*

## Véxase tamén
### Ligazóns externas
*Páxina oficial do club
Juanpa

**Juan Pablo de Miguel Bravo**, coñecido como **Juanpa**, nado en Salamanca o 28 de setembro de 1978, é un futbolista español. Xoga de defensa.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
Matar Diop

**Matar Diop Martins**, tamén coñecido como **Martins**, nado o 4 de abril de 1985 en Dakar, é un futbolista senegalés. Xoga de dianteiro e o seu club actual é o Real Oviedo.

## Véxase tamén 
### Ligazóns externas 
* Datos do xogador en bdfutbol.com
Uther Pendragon

**Uther Pendragon** (tamén coñecido como **Uter Pendragon**, **Uterpandragón**, o **Uthr**, das voces galesas *Wthyr Bendragon*, *Uthr Bendragon*, *Uthyr Pendraeg*) é un rei mítico da Britania posromana e pai do Rei Artur.

Existen algunhas referencias de menor importancia a Uther que aparecen en poemas en galés antigo, pero a súa biografía foi escrita por vez primeira por Godofredo de Monmouth no seu libro *Historia Regum Britanniae*. Foi esa biografía a que se empregou nas versións que se fixeron posteriormente.

É un individuo bastante ambiguo na literatura e é descrito como un rei forte e defensor do pobo. De acordo coas lendas artúricas, Uther, a través das circunstancias e coa axuda de Merlín, consegue a muller do seu inimigo Gorlois, Igraine, e déitase con ela. Deste xeito, o Rei Artur é un fillo ilexítimo.

## Pendragon 
É probábel que o apelido de Uther sexa un epíteto que significa literalmente "cabeza do dragón", que se cadra nun sentido figurado refírese a un "Xefe guerreiro". Nas historias máis antigas, Uther é nomeado "Pendragon" porque é testemuña dun gran cometa en forma de dragón, o que o inspira para empregar dragóns nos seus pendóns. Outras versións posteriores narran que Aurelio Ambrosio foi quen presenciou o paso do cometa, e cando morreu pediulle a Uther que adoptara o epíteto Pendragon na súa honra. Para rematar, segundo os últimos estudos sobre a historiografía do mito artúrico, Uther podería ser un dos nomes que adoptou Rómulo Augústulo, (o derradeiro emperador romano trala toma de Odoacro e os hérulos de Rávena, na súa posterior fuxida a Inglaterra). Alí enfrontaríase ás invasións dos saxóns aliándose ós britano-romanos e dando orixe ás lendas artúricas.

## Véxase tamén 
### Ligazóns externas 
*Bromwich, Rachel (2006). Trioedd Ynys Prydein: The Triads of the Island of Britain. University of Wales Press. ISBN 0-7083-1386-8.
Manuel Leis Lado

**Manuel Leis Lado**, nado en Carnota o 13 de maio de 1984, é un futbolista galego. Xoga de porteiro e o seu club actual é o CD Dorneda.

## Véxase tamén 
### Ligazóns externas 
* Datos do xogador en futbolme.com 
* Manuel Leis en A Temporada do Fútbol Galego
Bee Movie

***Bee Movie*** é un filme estadounidense de animación por ordenador dirixido por Steve Hickner e Simon J. Smith, que se estreou no 2007. O elenco está composto por Jerry Seinfeld, Renée Zellweger, Matthew Broderick, Megan Mullally, John Goodman, Chris Rock, Kathy Bates, e Patrick Warburton.

## Sinopse 
Barry B. Benson (voz orixinal de Jerry Seinfeld), é unha abella recentemente graduada na universidade que se encontra algo decepcionada coa súa ocupación actual: facer mel. Un día coñece a Vanessa (voz de Renée Zellweger), unha florista de Nova York. A súa relación comeza a florecer, e tras descubrir que os humanos de feito comen o mel, decide demandalos.

## Personaxes 
* Jerry Seinfeld como Barry B. Benson
* Renée Zellweger como Vanessa Bloome
* Matthew Broderick como Adam Flayman
* Chris Rock como Mooseblood o Mosquito
* Patrick Warburton como Ken
* Kathy Bates como Janet B. Benson
* Barry Levinson como Martin B. Benson
* John Goodman como Layton T. Montgomery
* Megan Mullally como Trudy, Guía turística de Honex
* Rip Torn como Lou Lo Duca
* Oprah Winfrey como Xuíz Bumbleton
* Michael Richards como Bud Ditchwater
* Larry King como Bee Larry King
* Larry Miller como Dean Buzzwell
* Jim Cummings como Narrador e Voceiro da graduación
* Brian Hopkins como Sandy Shrimpkin e Axente TSA
* John DiMaggio como Bailiff
* Tress MacNeille como Jeanette Chung, Nai, Vaca
* Simon J. Smith como Condutor de Camión
* Robert Jayne como Abella
* Ray Liotta como El mesmo
* Sting como El mesmo
* Carl Kasell como El mesmo

## Galardóns e nomeamentos 
* 2007: Nomeada ó Globo de Ouro: Mellor filme de animación.
* 2007: Premios Annie: 5 nomeamentos, incluíndo mellor longametraxe de animación.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Adrián Bouza Campello

**Adrián Bouza Campello**, nado nas Pontes o 3 de marzo de 1980, é un futbolista galego. Xoga de defensa. Saíu da canteira do club da súa vila, As Pontes.

Debutou en 3ª división co seu club de formación, para logo recalar no Cerceda co que logrou o campionato de 3ª división e disputou 2 fases de ascenso a 2ª B, nas temporadas 2002-2003 e 2003-2004. Na súa 3ª e última campaña en Cerceda, o equipo remata na 6ª posición.

Cambia de aires e xoga 5 temporadas co Narón en 3ª División.  Na temporada 2007-2008, o Narón queda en 3ª posición e xoga a fase de ascenso de 2ª B. NAs súas dúas últimas temporadas en Narón, o equipo queda na 5ª posición. Chega a temporada 2010-2011, e o lugar de destino é Carballo, para enrolarse no Bergantiños, quedan clasificados na posición 14.

Na temporada 2011-2012, enrólase no Dorneda, onde coincide co seu irmán máis novo Elmer, que na en xuño de 2010, decidía cambiar a camiseta do Bergantiños, pola do Dorneda, na busca do ascenso a 3ª división. Na tempada 2015-2016 está a xogar en Rexional Preferente no Laracha.

## Véxase tamén 
### Ligazóns externas 
* Datos do xogador en futbolme.com
Anxo Casalderrey

**Ángel Jesús Casalderrey Martínez**, nado en Ribadavia o 25 de maio de 1965, é un adestrador de fútbol galego.

## Traxectoria 
O 20 de xaneiro de 2011 anunciouse a súa contratación como adestrador da Sociedade Deportiva Compostela, en substitución de Carlos Mirás "Choco". Na tempada 2011/12 ascendeu á SD Compostela á Terceira división. En outubro de 2012 foi destituído, sendo Fredi o seu substituto.

## Notas 
## Véxase tamén 
### Ligazóns externas 
*https://www.lapreferente.com/J213345/anxo-casalderrey.html
*https://www.transfermarkt.es/anxo-casalderrey/profil/trainer/121624
The Mist (filme)

***The Mist*** (tamén coñecido como ''Stephen King's The Mist'') é un filme estadounidense de terror de 2007 dirixido, producido e escrito por Frank Darabont. Baséase na novela homónima de Stephen King.

## Sinopse 
Un artista comercial David Drayton (Thomas Jane) e a súa esposa Stephanie (Kelly Collins Lintz) ven avanzar unha néboa inusitada pola lagoa que se atopa a carón da súa vivenda. Inmediatamente despois de ter rematado coa limpeza ocasionada pola treboada que os golpeou pola noite, David e o seu veciño Brent Norton (Andre Braugher), xunto co fillo de David, Billy (Nathan Gamble), acoden ó supermercado local, observando que toda a comunidade local quedou sen electricidade. Ó chegar á tenda decátanse tamén da crecente actividade policial nas rúas. De súpeto, Dan Miller (Jeffrey DeMunn) chega correndo á tenda cunha hemorraxia no fociño e advirte de que algo perigoso dentro da néboa estase a aproximar. Vendo como a néboa se dirixe ó establecemento e escoitando os berros dun home que non logra entrar dentro, os xerentes da tenda, seguindo o consello de Miller, comunícanlles ós clientes que se selarán as portas para que nada poida entrar no supermercado. Con visibilidade nula cara a fóra do supermercado, e sen saber o que lle ocorreu ó home que ficou fóra, os refuxiados comezan a formar grupos segundo o que pensan que ocorreu e tamén o que deben facer para sobrevivir.

## Personaxes 
* Thomas Jane como David Drayton
* Laurie Holden como Amanda Dumfries
* Nathan Gamble como Billy Drayton
* Toby Jones como Ollie Weeks
* Marcia Gay Harden como Mrs. Carmody
* Frances Sternhagen como Irene Reppler
* Andre Braugher como Brent Norton
* William Sadler como Jim Grondin
* Alexa Davalos como Sally
* Jeffrey DeMunn como Dan Miller
* Melissa McBride como Muller cos nenos na casa
* Buck Taylor como Ambrose Cornell
* Samuel Witwer como Wayne Jessup
* Chris Owen como Norm
* Robert Treveiler como Bud Brown
* David Jensen como Myron LaFleur
* Ron Clinton Smith como Mr. Mackey
* Juan Gabriel Pareja como Morales
* Brian Libby como Biker

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Cory Joseph

**Cory Ephram Joseph**, nado o 20 de setembro de 1991 en Toronto, Ontario, é un xogador canadense de baloncesto profesional que xoga nos Golden State Warriors da National Basketball Association (NBA).

## Traxectoria 
Joseph foi elixido na 29ª posición do Draft da NBA de 2011 polos San Antonio Spurs. O 15 de xuño de 2014, Joseph conseguiu o seu primeiro campionato da NBA despois de que os Spurs derrotaran ós Miami Heat por 4-1 nas Finais da NBA de 2014.

O 9 de xullo de 2015, Joseph asinou un contrato de catro anos e 30 millóns de dólares co equipo da súa cidade natal, os Toronto Raptors.

O 14 de xullo de 2017, Joseph foi traspasado ós Indiana Pacers a cambio dos dereitos do Draft de Emir Preldžić. Fixo o seu debut cos Pacers o 18 de outubro de 2017, facendo 11 puntos na vitoria por 140-131 sobre os Brooklyn Nets.

O 6 de xullo de 2019, Joseph asinou cos Sacramento Kings.

O 26 de marzo de 2021, Joseph foi traspasado xunto a dúas futuras eleccións da segunda rolda do Draft ós Detroit Pistons, a cambio de Delon Wright.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Jimmy Butler

**Jimmy Butler III**, nado o 14 de setembro de 1989 en Houston, Texas, é un xogador americano de baloncesto profesional que xoga nos Miami Heat da National Basketball Association (NBA).

## Traxectoria profesional 
Butler foi elixido na 30ª posición do Draft da NBA de 2011 polos Chicago Bulls. O 9 de decembro de 2011, asinou o seu contrato de rookie cos Bulls. Na súa primeira tempada na liga, acurtada polo lockout, xogou 42 partidos nos que fixo 2.6 puntos e 1.3 rebotes por encontro.

O 22 de xuño de 2017, Butler foi traspasado xunto os dereitos de Justin Patton ós Minnesota Timberwolves, a cambio de Kris Dunn, Zach LaVine e os dereitos de Lauri Markkanen.

O 12 de novembro de 2018, Butler foi traspasado xunto a Justin Patton ós Philadelphia 76ers a cambio de Jerryd Bayless, Robert Covington, Dario Šarić e unha elección da segunda rolda do Draft de 2022.

O 6 de xullo de 2019, Butler asinou cos Miami Heat nun traspaso entre catro equipos.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Munin

**Munin** pode referirse a:

*Munin, un dos corvos mitolóxicos asociados ao deus Odín.
*Munin, un satélite artificial sueco.
Zenit San Petersburgo

O **FC Zenit San Petersburgo** é un club profesional de fútbol da cidade de San Petersburgo en Rusia. O equipo foi fundado en 1925, e compite na Liga Premier de Rusia, torneo que gañou en 2007, 2010 e 2011/12.

En 2008 o Zenit xogou a final da Copa da UEFA fronte ó Rangers FC, vencendo por 2-0, e acadando deste xeito o seu primeiro título europeo. Uns meses despois venceu na Supercopa de Europa ó Manchester United por 2-1.

## Palmarés 
### Competicións nacionais 
* En Rusia:
** Liga de Rusia **(5)** = 2007, 2010, 2011/12, 2014/15, 2018/19
** Copa de Rusia **(2)** = 1999, 2010
** Copa da Liga (1) = 2003
** Supercopa Rusa (2) = 2008, 2011
* Na URSS:
** Liga da URSS **(1)** = 1984
** Copa da URSS **(1)** = 1944
** Supercopa Soviética (1) = 1984

### Competicións continentais 
* Copa UEFA: 2007–08
* Supercopa de Europa: 2008

## Estadio 
300px|dereita|miniatura|Estadio Petrovsky, fogar temporal do Zenit San Petersburgo.
En 2007 foi derrubado o estadio Kirov, fogar do Zenit ata entón, e no seu lugar está a ser construído o futuro novo estadio do Zenit, que terá unha capacidade para acoller 69.500 seareiros. O futuro estadio acollerá encontros do Mundial de Fútbol Rusia 2018. Ata que o novo estadio non se remate, o Zenit xogará os seus encontros como local no estadio Petrovsky, que ten unha capacidade para mais de 21.000 persoas.

## Xogadores 
 16px

## Véxase tamén 
### Outros artigos 
* San Petersburgo
* Copa da UEFA

### Ligazóns externas 
* Páxina oficial do Zenit San Petersburgo
Cruceiro dos Maios

O **cruceiro dos Maios** é un cruceiro da parroquia de San Xoán de  Tabagón, concello do Rosal.

## Descrición
Foi feito por Manuel González Perdiz en 1879 e representa unha alegoría do pecado orixinal, a flaxelación e a Verónica coa Santa Face. Ten un capitel imitación da orde corintia, con follas de acanto e cabezas de anxo, o Cristo Morto e a Dolorosa.

## Galería de imaxes

Ficheiro:O Rosal, Tabagón, Cristo, costado.jpg|Costado do cristo.
Ficheiro:O Rosal, Tabagón, Pecado Orixinal.jpg|Pecado orixinal.
Ficheiro:O Rosal, Tabagón, Flaxelación.jpg|Flaxelación.
Ficheiro:O Rosal, Tabagón, Dolorosa e Verónica coa Santa Face.jpg|Vista do cruceiro, coa Virxe Dolorosa e Santa Verónica coa Santa Face
Ficheiro:O Rosal, Tabagón, símbolos paixón.jpg|Símbolos da paixón.

## Notas
## Véxase tamén
### Ligazóns externas
*San Xoán de Tabagón na páxina da Diocese de Tui-Vigo.
Liga Premier de Rusia

A **Liga Premier de Rusia** é a máxima categoría das ligas de fútbol en Rusia a nivel de clubs. A liga naceu en 1992 como herdeira da liga soviética ó desaparecer a URSS, e dende entón tense disputado cada ano durante as estacións de primavera, verán e outono, comezando en marzo e rematando en novembro.

Actualmente os dous primeiros equipos da liga clasifícanse directamente para disputar a Fase de Grupos da Liga de Campións da UEFA. O terceiro equipo clasifícase para disputar a Rolda Previa da Liga de Campións da UEFA. Os equipos 4º e 5º clasifícanse para disputar a UEFA Europa League. Mentres tanto, os dous últimos descenden á Liga Nacional de Fútbol de Rusia, segunda categoría do fútbol no país.

A tempada 2011-12 foi unha tempada de transición para copiar o formato das ligas occidentais, rematando o torneo no verán.

O Lokomotiv Moscova é o actual defensor do título. O Spartak Moscova é o club con máis laureado da competición, con 10 títulos.
## Palmarés
; Títulos por club 

## Equipos 2018-2019 
## Véxase tamén
### Ligazóns externas
* Páxina oficial da Liga Premier de Rusia 
* Palmarés da Liga Premier de Rusia en RSSSF